
Gulbenes novada Rankas pagastā

ATTĪSTĪBAS PLĀNS

2026. – 2029. gadam






Izstrādāts saskaņā ar Ministru kabineta 10.08.2021. noteikumu Nr. 528 “Vispārējās izglītības iestāžu un profesionālās 
izglītības iestāžu pedagoģiskā procesa un eksaminācijas centru profesionālās kvalifikācijas 
ieguves organizēšanai obligāti nepieciešamā dokumentācija” 2.2. apakšpunktu.
Ministru kabineta 15.07.2016. noteikumu Nr. 480 “Izglītojamo audzināšanas vadlīnijas un informācijas, 
mācību līdzekļu, materiālu un mācību un audzināšanas metožu izvērtēšanas kārtība” 10.8. apakšpunktu.


Izglītības iestādes attīstības plāna izstrādē ņemti vērā nacionāla un reģionāla mēroga un novada attīstības plānošanas dokumenti, sporta un kultūras pamatnostādnes, tajos noteiktie mērķi un prioritātes izglītības jomā un skolas darba analīze.

	STRATĒĢISKĀS ATTĪSTĪBAS NOSTĀDNES

	Politikas plānošanas dokuments 
	Politikas plānošanas dokumenta mērķi un prioritātes izglītības jomā

	Latvijas Nacionālais attīstības plāns 2021. – 2027.gadam
	Kvalitatīva izglītība visa mūža garumā – nodrošināta augstvērtīga zināšanu un prasmju apguve visām sabiedrības grupām, aptverot visas izglītības pakāpes, formas un veidus. Tā ietver arī izglītības un apmācību procesā iegūtās digitālās, karjeras vadības, mediju un informācijas pratības prasmes, kas veicina personības attīstību un sekmīgu profesionālo darbību.

	Latvijas ilgtspējīgas attīstības stratēģija līdz 2030. gadam
	Ilgtermiņa attīstības plānošanas dokuments. Tajā uzsvērta nepieciešamība pēc paradigmas maiņas izglītībā, kurā vecāki, pedagogi, izglītojamie un mācību iestādes apzinās savu līdzatbildību kvalitatīvas izglītības nodrošināšanā. Prioritārie rīcības virzieni: 
· izglītības pieejamība un pārmaiņas izglītības procesa organizācijā;
· izglītības iestāde kā sociālā tīklojuma centrs;
· kontekstuāla izglītība un skolotāja profesijas maiņa;
· E-izglītības iestāde un informācijas tehnoloģiju izmantošana;
· izglītošanās mūža garumā.

	Izglītības attīstības pamatnostādnes 2021.-2027.gadam


	Izglītības attīstības mērķi:
· augsti kvalificēti, kompetenti un uz izcilību orientēti pedagogi un akadēmiskais personāls;
· mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums;
· atbalsts ikviena izaugsmei;
· ilgtspējīga un efektīva izglītības sistēmas un resursu pārvaldība.

	Kultūrpolitikas nostādnes 2022.-2027.gadam
	Mērķis ir izvirzīta ilgtspējīga un sabiedrībai pieejama kultūra cilvēka izaugsmei un nacionālas valsts attīstībai.

	Sporta politikas nostādnes 2022.-2027.gadam
	Veicināt iedzīvotāju regulāru iesaisti fiziskās aktivitātēs, attīstīt talantus un radīt priekšnoteikumus izcilu rezultātu sasniegšanai sportā.

	Vidzemes plānošanas reģiona ilgtspējīgas attīstības stratēģija.
	2030. gadā visā reģionā iedzīvotājiem jebkurā vecumā ir pieejama kvalitatīva un daudzpusīga izglītība. Izglītības saturs atbilst nacionālajām un globālajām attīstības tendencēm un ir pieskaņots reģiona specializācijai. Samazinājies to bērnu skaits, kuri priekšlaicīgi pamet mācību iestādes. Mazinājušies šķēršļi izglītības pieejamībai. Izglītības process balstās uz inovatīvām mācību metodēm, veicinot darbam nepieciešamo prasmju apguvi, radošumu un uzņēmējspējas.

	Gulbenes novada ilgtspējīgas attīstības stratēģija 2014.-2030. gadam.

	Gulbenes novada attīstības stratēģiskais mērķis: Izglītota, informēta, sociāli aktīva un vesela sabiedrība 
Cilvēkresursu attīstība prioritārie virzieni: Izglītība un prasmes; Sociāli labvēlīga un atbalstoša vide; Informēta sabiedrība; Veselība un veselīgs dzīvesveids.
Cilvēkresursu attīstība stratēģiski svarīgie objekti ir: Izglītības iestāžu infrastruktūras un mācību vides sakārtošana; Sporta infrastruktūras izbūve pie skolām; Sociālā aprūpes centra izveide; Platjoslas interneta attīstība; Publiskās aktīvās atpūtas infrastruktūras izveidošana ciemos; Mūžizglītības un daudzfunkcionālu centru sakārtošana.

	Gulbenes novada pašvaldības izglītības ekosistēmas attīstības stratēģija 2026.-2030.gadam
	Nodrošināt kvalitatīvu, iekļaujošu un pieejamu izglītību Gulbenes novadā, stiprinot pedagogu profesionālo kapacitāti, atbalsta sistēmas, mūsdienīgu un digitāli attīstītu vidi, datos balstītu pārvaldību un mūžizglītības iespējas visā novada teritorijā. 


1. 
Izglītības iestādes vispārīgs raksturojums
1.1. Izglītības iestādes apraksts,  misija, vīzija un vērtības
	Rankas pamatskola dibināta 1887.gadā. 2023.gada rudenī reorganizācijas rezultātā pamatskolai tiek pievienota pirmsskolas izglītības iestāde “Ābelīte”. Rankas pamatskola atrodas Gulbenes novada Rankas pagastā un ir viena no 6 pamatizglītības iestādēm Gulbenes novadā. Dibinātājs – Gulbenes novada pašvaldība.
Izglītības iestādes vīzija  – izglītojamais ir patstāvīga, atbildīga un uz izaugsmi vērsta personība, kas apzinās savas spējas un vērtības, kritiski domā, prot mācīties un uzņemas atbildību par savu rīcību.
Misija. Mūsdienīga, droša un uz izaugsmi vērsta skola, kurā ikviens izglītojamais attīsta savus talantus, mācās būt atbildīgs, tolerants un aktīvs Latvijas sabiedrības loceklis, saglabājot piederību latviskajām vērtībām un kultūras mantojumam.

Izglītības iestādes vērtības cilvēkcentrētā veidā – ATBILDĪBA, TOLERANCE, LATVISKUMS. 



1.2.  Īstenotās izglītības programmas

	Nosaukums
	Kods
	Īstenošanas vietas adrese

	Pirmsskolas izglītības programma
	01011111
	Ābelīte, Ranka, Rankas pag., Gulbenes nov., LV-4416

	Pamatizglītības programma
	21011111
	Skolas iela 5, Ranka, Rankas pag., Gulbenes nov., LV-4416

	Speciālās pamatizglītības programma izglītojamajiem ar mācīšanās traucējumiem
	21015611
	Skolas iela 5, Ranka, Rankas pag., Gulbenes nov., LV-4416

	Speciālās pamatizglītības programma izglītojamajiem ar garīgās attīstības traucējumiem
	21015811
	Skolas iela 5, Ranka, Rankas pag., Gulbenes nov., LV-4416





1.3. Interešu izglītības programmas

	Joma
	Nosaukums
	Vecumposms

	Kultūrizglītība
	Folkloras kopa “Dzīpariņi”
	7 – 15 gadi

	
	Skatuves runas pulciņš
	7 – 15 gadi

	
	1.-5.klašu tautas deju kolektīvs
	7 – 12 gadi

	
	Pirmsskolas tautas deju kolektīvs
	4 – 7 gadi

	
	Ansamblis
	7 – 15 gadi

	STEM
	Kokapstrādes pulciņš
	10 – 15 gadi

	
	Digitālā darbnīca
	7 – 10 gadi

	
	Vides pētnieki
	2 – 6 gadi

	Sports un fiziskās aktivitātes
	Vispārējā fiziskā sagatavotība (VFS)
	7 – 15 gadi

	Sociālā un pilsoniskā joma
	Uzņēmējdarbības pulciņš
	10 – 15 gadi



1.4.Izglītības iestādes īpašie piedāvājumi

1.4.Izglītības iestādes īpašie piedāvājumi: 
1. Nodrošināts speciālās izglītības pedagogs, psihologs, logopēds un karjeras izglītības speciālists, skolotāja palīgs. 
2. Īsteno multimodālo agrīnās intervences programmu “STOP 4–7” bērniem ar uzvedības grūtībām, nodrošināts speciālists iestādē.
3. Tiek īstenota “Džimbas 11 soļu drošības programma” 6–10 gadus veciem bērniem, ir nodrošināts speciālists iestādē.
4. Tiek īstenota antibulinga KiVa programma, ir nodrošināta atbalsta komanda ar koordinatoru (skola).
5. Izglītības iestādes infrastruktūrā ir aprīkota sporta zāle, sporta laukums, āra vide.
6. Tiek nodrošinātas regulāras peldētapmācības nodarbības (tiek realizēts Balvu novada infrastruktūrā).
7. Tiek nodrošināti Dienesta viesnīcas pakalpojumi.
8. [bookmark: _Hlk231298659]Mācību un audzināšanas process tiek papildināts projekta “Latvijas Skolas soma” ietvaros.
9. Mācību un audzināšanas process tiek papildināts projekta Nr. 4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei” ietvaros.
10. Ir iegūta ES programmas “Eiropas Solidaritātes korpuss” kvalitātes zīme Nr. 2022-1-LV02- ESC50-QLA-000112395 līdz 31.12.2027. partnerorganizācijas lomai - brīvprātīgo jauniešu uzņemšanai.
11. Tiek realizēti Erasmus+ projekti, pieredzes apmaiņai pedagogiem.
12. Tiek īstenoti e-Twinning projekti, sadarbībā ar Latvijas izglītības iestādēm.
13. Iestāde piedalās makulatūras un izlietoto bateriju vākšanas akcijās, veidojot atbildīgus ikdienas paradumus ilgtspējai. 
14. Tiek īstenota Eiropas Savienības atbalstītā programma “Piens un augļi skolai”, kuras mērķis ir veicināt veselīgu ēšanas paradumu veidošanu bērniem. 
15. 5–6 gadus veci bērni piedalās A/S “Latvijas valsts meži” projektā “Cūkmena detektīvi”. Projekts veicina bērnu vides izglītību, dod iespēju iepazīt tuvāko apkārtni, piedalīties tās sakopšanā, mācīties taupīt dabas resursus un rūpēties par vidi. 


1.5. Administrācijas, pedagogu un atbalsta personāla nodrošinājums 
1. 
1.1. 
1.2. 
1.3. 
1.4. 
1.5. 
1.5.1. Direktors 
1.5.2. Direktora vietnieki izglītības jomā
1.5.3. Saimniecības vadītājs
1.5.4. Saimniecības pārzinis
1.5.5. Lietvedis 
1.5.6. Vispārējās aprūpes māsa
1.5.7. Logopēds
1.5.8. Psihologs
1.5.9. Speciālais pedagogs
1.5.10. Karjeras konsultants
1.5.11. Bibliotekārs 
1.5.12. Pedagogi 
1.5.13. Interešu izglītības pedagogi
1.5.14. Pedagogu palīgi
1.5.15. Tehniskais personāls

Iepriekšējā attīstības plāna 2023. – 2025.  mērķu un prioritāšu īstenošanas rezultāti/ analīze

	Prioritāte
	Mērķis
	Uzdevums
	Sasniegts / daļēji sasniegts / nav sasniegts

	Skola kā mācīšanās organizācija principu ieviešana izglītības iestādē

	Mācību stundu efektivitātes veicināšana, uzlabojot mācīšanās un mācīšanas procesu skolēnu izaugsmei.
	· Paaugstināt skolēna un skolotāja sadarbību mācīšanās mērķu izvirzīšanā, īstenošanā un izvērtēšanā.
· Paaugstināt mācīšanas un mācīšanās procesa plānošanas un īstenošanas kvalitāti atbilstoši izvirzītajiem kritērijiem.
· Mērķtiecīgi vadīt skolēna mācīšanās procesu, palīdzēt viņam iegūt zināšanas un prasmes, izmantojot formatīvo vērtēšanu.
· Pašvadītas mācīšanās prasmju veidošana un attīstīšana.
· Skolēnu un skolotāju dalība Erasmus + projektos.

	Daļēji sasniegts

	
	Pedagogu profesionālās pilnveides un sadarbības īstenošana, nepieciešamais atbalsts jaunā mācību satura ieviešanā.
	· Skolas vadība nodrošina iespējas pedagogu sadarbībai, pieredzes apmaiņai un profesionālam dialogam.
· Skolotāji pastāvīgi sadarbojas un pielāgojas mainīgiem un jauniem apstākļiem, lai atbalstītu katra skolēna mācīšanos.
· Izglītības iestādē darbojas pedagogu savstarpējās pieredzes apmaiņa. 

	Sasniegts

	Iekļaujošās izglītības pieejas īstenošana skolā
	Iekļaujošās izglītības principu attīstīšana mācību un audzināšanas darbā.
	· Nepieciešamo atbalsta pasākumu nodrošināšana gan skolēniem ar mācīšanās grūtībām, gan talantīgajiem skolēniem.
· Sadarbojoties pedagogiem un  atbalsta personālam, tiek pilnveidota katra skolēna individuālajām mācīšanās vajadzībām nepieciešamā atbalsta sistēma.
· Skolas vadība sniedz atbalstu skolotājiem, palīdz radīt pozitīvu sociāli emocionālu klimatu klasē/skolā, izmantojot iekļaujošās pedagoģijas stratēģiju un visu pušu sadarbību.

	Sasniegts 

	Sociāli emocionālās audzināšanas sistēmas pilnveide
	Mācīt un mācīties saprast sevi, pieņemt atbildīgus lēmumus, celt pašapziņu un orientēties uz izaugsmi.
	· Izveidot audzināšanas stundu programmu skolēniem sevis apzināšanās un pašvadībā.
· Mācīt un mācīties pozitīvu uzvedību un prasmes novērtēt savu rīcību.
· Mācīt un mācīties izdarīt pozitīvas izvēles, balstoties uz ētiskām un morāles vērtībām, kā arī izvērtēt dažādas rīcības sekas, ņemot vērā citu labklājību.
	Daļēji sasniegts

	
	Piederības un pilsoniskās līdzdalības sekmēšana
	· Sagatavoties dalībai XXVII Vispārējiem latviešu Dziesmu un XVII Deju svētkiem.
· Folkloras kopu repertuāra apguve Skolu jaunatnes Dziesmu un deju svētkiem
· Skolēnu pašpārvalde aktīvi iesaistās skolas un  Rankas pagasta vides sakopšanā un emocionālās labsajūtas stiprināšanā vietējā kopienā.
· Skolēnu mācību uzņēmumu darbības pilnveide ilgtermiņā.
· Skola aktīvi iesaistās vietējās kopienas kultūras dzīves norisēs un veidošanā
	 Sasniegts 

	Vecāku, kā nozīmīga sadarbības resursa, iesaistīšana skolas dzīvē
	Pilnveidot sadarbību ar vecākiem izmantojot daudzveidīgas sadarbības formas.
	· Skolēnu vecāki un vecvecāki vada izglītojošas nodarbības skolēniem, iesaistās klases un skolas pasākumu organizēšanā.
· Skolēnu vecāki iesaistās dažādu klases un skolas projektu realizēšanā.
· Organizēt vecāku dienas.
	 Daļēji sasniegts 

	Sadarbības ar PII “Ābelīte” pēctecības nodrošināšanai
	Skolēnu organiska un pašsaprotama pāreja no pirmskolas izglītības iestādes uz pamatskolu.
	· Topošo skolnieku iepazīstināšana ar skolu, skolotājiem, skolas vidi.
· Skolas darbinieku iesaiste PII “Ābelīte” interešu izglītības pulciņu organizēšanā.
· Kopīgu pasākumu organizēšana ar PII “Ābelīte” kolektīvu.
· Vecāku izglītošana un informēšana par labvēlīgu skolas vidi, moderniem kabinetiem, ieinteresētiem skolotājiem.
	 Sasniegts 

	Vietējās sabiedrības iesaiste skolas aktivitātēs
	Sadarbība ar vietējo sabiedrību.
	· Sadarbība ar Rankas pagasta pārvaldi mūžizglītības iespēju izmantošanā.
· Sporta zāles efektīva izmantošana vietējās kopienas saliedēšanai un veselīga dzīvesveida veicināšanai.
· Rankas pamatskolas atvērto durvju dienu organizēšana skolas darba popularizēšanai vietējai sabiedrībai.
· Sadarbība ar Rankas pagasta kultūrvēsturiskā mantojuma centru, Rankas muižu un Rankas pagasta uzņēmējiem.
	 Sasniegts 

	Infrastruktūras sakārtošana un materiāli tehnisko līdzekļu nodrošinājums skolas ilgtspējīgai attīstībai.

	 Infrastruktūras sakātošana 
	· Veikt skolas stadiona projektēšanas darbus.
· Izveidot Zaļo klasi.
· Pakāpeniski  atjaunot un modernizēt IT bāzi.
· Uzstādīt modernu videonovērošanas iekārtu skolas telpās.
· Uzstādīt starpstāvu ugunsdrošās durvis skolas telpās

	Daļēji sasniegts



Secinājumi
Izglītības iestādes attīstības prioritāšu īstenošanā kopumā vērojama augšupejoša izaugsme. No astoņām prioritātēm piecas ir sasniegtas, bet trīs – daļēji sasniegtas. Tas liecina par mērķtiecīgu darbu skolas kā mācīšanās organizācijas attīstībā, iekļaujošas izglītības nodrošināšanā, piederības un pilsoniskās līdzdalības veicināšanā, kā arī sadarbībā ar ģimeni, pirmsskolu un vietējo kopienu. 
Īpaši pozitīvi vērtējama pedagogu sadarbība un profesionālā pilnveide, iekļaujošās izglītības pieejas īstenošana, skolēnu iesaiste skolas un vietējās kopienas dzīvē, kā arī sadarbība ar pirmsskolas grupām un vietējo sabiedrību. Tas veido pamatu skolai kā atvērtai un uz sadarbību vērstai organizācijai.
Vienlaikus nepieciešams turpināt darbu pie mācību stundu efektivitātes, pašvadītas izglītojamo mācīšanās un sociāli emocionālās audzināšanas sistēmas nostiprināšanas. Pilnveidojama arī vecāku iesaiste, nodrošinot daudzveidīgākas un regulārākas sadarbības formas. Infrastruktūras jomā būtiska uzmanība turpmāk pievēršama iesākto modernizācijas projektu pabeigšanai.
Kopumā skolas attīstība norit atbilstoši izvirzītajiem mērķiem, un ir izveidots stabils pamats turpmākai izaugsmei. Nākamajā attīstības posmā būtiski stiprināt sistemātisku un vienotu pieeju mācību procesa kvalitātei, skolēnu pašvadītai mācīšanās prasmju un sociāli emocionālo kompetenču attīstībai, kā arī pilnveidot sadarbību ar vecākiem un mērķtiecīgi turpināt infrastruktūras un tehnoloģiskās vides attīstību. 







Izglītības iestādes SWID analīze 

	Stiprās puses 
	Vājās puses 

	· Profesionāli, pieredzējuši darbinieki -  kompetenti, atsaucīgi uz attīstību vērsti pedagogi un atbalsta speciālisti.
· Daudzveidīga interešu izglītības programmu pieejamība.
· Sadarbība ar novada Mākslas skolu -  profesionālās izglītības pieejamība.
· Atbalsta programmu pieejamība, īstenošana Multimodālā agrīnās intervences programma ”STOP4/7”, “ Džimba” 11 soļu drošības programma, iestādē  “Džimbas” aģents,   “KiVa” programma. 
· Barboletas metodes izmantošana mācību procesā.
· Bērncentrēta, atbalstoša un droša vide, optimāls klašu un grupu piepildījums, kas nodrošina individuālu pieeju izglītības procesā.
·  Droša, iekļaujoša   fiziskā un emocionālā vide izglītības iestādē.
· Eiropas brīvprātīgo jauniešu piesaiste. Piešķirta ES programmas “Eiropas Solidaritātes korpuss” kvalitātes zīme Nr. 2022-1-LV02- ESC50-QLA-000112395 līdz 31.12.2027. partnerorganizācijas lomai - brīvprātīgo uzņemšanai.
· Infrastruktūra -  plašas telpas, sakārtota, mūsdienīga un droša āra vide, sporta zāle, aktu zāle.
· Nodrošinātas IT tehnoloģijas.
· Vietējās ēdināšanas pakalpojums. 
· Prakses vietu nodrošināšana pedagoģijas studentiem.
· Sadarbība ar 1. klases skolotāju, pēctecības nodrošināšana izglītības un audzināšanas jautājumos (pirmsskola -  skola).
·  Dalība novada, valsts rīkotajos konkursos, olimpiādēs, akcijās.
·  Eiropas Savienības atbalstītā programma “Skolas piens un augļi”

	· Sabiedriskā transporta  nepietiekams nodrošinājums (šobrīd nodrošina pašvaldība).
· Zema vecāku iesaiste  iestādes pasākumos, aktivitātēs.
· Nodrošināts atbalsta personāls noteikto slodzes daļu ietvaros, taču nepietiekama atbalsta personāla, īpaši pedagoga palīga, sociālā pedagoga slodzes, kvalitatīvas iekļaujošas izglītības īstenošanai.
· Ierobežots finansējums mācību līdzekļu iegādei un restaurācijai.
· Pedagogu profesionālā sagatavotība, iekļaujošās izglītības kontekstā. 
· Zema vecāku aktivitāte speciālistu lekcijās (ģimenes ārsts, logopēds, medmāsa, psihologs).


	Iespējas 
	Draudi

	·  Āra pedagoģijas aktualizēšana  - skolas – pirmsskola. 
·  Iestādes  telpu racionāls pielietojums, “Dabas” klases izveide, “Ziemas dārza“ izveide pirmsskolā .
· ES fondu  finansējuma piesaiste.
 Turpināt pilnveidot materiālo bāzi āra pedagoģijas aktualizēšanai. 
· Atbalstīt darbiniekus tālākizglītībai, mūžizglītībai. 
· Izmantot esošos pedagogu resursus, īstenojot iestādes pedagoģiskos, audzināšanas un attīstības mērķus.
· Sadarbības ar novada izglītības iestādēm, labās prakses popularizēšanai.
· Papildināt esošo interešu izglītības piedāvājumu. 
· Skolas 1. stāva gaiteņa  kosmētiskais remonts.
· Skolas sporta laukuma skriešanas celiņu restaurācija, sporta inventāra papildināšana. 
· Pirmsskolas telpu, gaiteņu kosmētiskais remonts. 

	· Izglītojamo skaita samazināšanās demogrāfisko izmaiņu pēc. 
· Skolotāju  “izdegšanas” draudi, aizvietojot kolēģus.
· Ekonomiskā virzība, attīstība pagastā.
· Infrastruktūras uzturēšanas  izdevumi.
· Vecāku augstās gaidas un cerības izglītības un audzināšanas jomā.



SWID analīze apliecina, ka izglītības iestādes būtiskākie resursi ir profesionāls un uz attīstību vērsts personāls, droša un iekļaujoša vide, daudzveidīgs izglītības piedāvājums, attīstīta infrastruktūra un plašas sadarbības iespējas. Vienlaikus izaugsmi ierobežo nepietiekama vecāku iesaiste, ierobežots atbalsta personāla resurss un finansējums, kā arī nepieciešamība pilnveidot pedagogu kompetences iekļaujošās izglītības īstenošanā.
Turpmākajā attīstībā būtiski stiprināt iekļaujošas izglītības praksi un atbalsta sistēmu, veicināt pedagogu profesionālo izaugsmi un savstarpējo sadarbību, kā arī mērķtiecīgi iesaistīt vecākus izglītības iestādes dzīvē. Nepieciešams turpināt infrastruktūras un materiāltehniskās bāzes pilnveidi, īpaši attīstot āra pedagoģiju un mūsdienīgu mācību vidi.
Vienlaikus jāizmanto iespējas piesaistīt ES fondu finansējumu, attīstīt sadarbību ar citām izglītības iestādēm un vietējo kopienu, kā arī pilnveidot izglītības piedāvājumu, lai saglabātu iestādes pievilcību un konkurētspēju demogrāfisko pārmaiņu apstākļos.


Audzināšanas darba virzieni


	2026.g.
	2027.g.
	2028.g.

	Karjeras izglītība un personīgās izaugsmes veicināšana
	Veselības un drošības pratība
	Pilsoniskā līdzdalība un patriotiskā audzināšana

	Kvalitatīvais rezultāts: 

Izglītojamajiem
· Izglītojamie apzinās savas intereses, spējas un talantus. 
· Izglītojamie izvirza personīgās izaugsmes mērķus un izvērtē to sasniegšanu. 
· Izglītojamie iegūst zināšanas par izglītības un karjeras iespējām pēc pamatskolas absolvēšanas. 
· Pieaug izglītojamo iesaiste karjeras izglītības pasākumos, projektos un profesionālās ievirzes aktivitātēs. 




Pedagogiem
· Pedagogi mācību un audzināšanas procesā integrē karjeras izglītības jautājumus. 
· Klašu audzinātāji un grupu skolotāji regulāri veicina izglītojamo personīgās izaugsmes plānošanu un pašvērtēšanu. 

Kvantitatīvais rezultāts: 
· Karjeras izglītības pasākumos iesaistās 100% izglītojamo. 
· 100% izglītojamo spēj nosaukt savas stiprās puses un intereses. 
· 100% 9. klašu izglītojamo ir informēti par tālākizglītības iespējām. 
· 90 % 9.klases absolventu turpina izglītību, atbilstoši savām interesēm un spējām.


	Kvalitatīvais rezultāts: 


Izglītojamajiem 
· Izglītojamie izprot veselīga dzīvesveida nozīmi un ikdienā ievēro veselību veicinošus paradumus. 
· Izglītojamie zina un ievēro drošības noteikumus izglītības iestādē, sabiedriskās vietās un digitālajā vidē. 
· Izglītojamie spēj atpazīt riskantas situācijas un rīkoties atbildīgi, rūpējoties par savu un citu drošību. 
· Izglītojamie attīsta prasmes pieņemt veselībai un drošībai labvēlīgus lēmumus. 





Pedagogiem
· Pedagogi sistemātiski integrē veselības un drošības jautājumus mācību un audzināšanas procesā. 
· Klašu audzinātāji un grupu skolotāji organizē preventīvas aktivitātes par fizisko, emocionālo un digitālo drošību. 
· Skolā tiek nodrošināta droša, veselīga un atbalstoša vide. 
· Regulāri tiek organizēti pasākumi un izglītojošas aktivitātes par veselības veicināšanu un drošību. 
· Tiek stiprināta sadarbība ar vecākiem un speciālistiem veselības un drošības jautājumos. 
Kvantitatīvais rezultāts:
· 100% izglītojamo pārzina izglītības iestādes drošības noteikumus un rīcību ārkārtas situācijās. 
· Izglītojamo aptauju rezultātos par 10% pieaudzis izglītojamo īpatsvars, kuri norāda, ka skolā jūtas droši. 
· Katra klase un grupa mācību gada laikā piedalās vismaz 2–3 veselības un drošības veicināšanas aktivitātēs. 
· Samazinās drošības noteikumu pārkāpumu skaits. 
· 100% izglītojamajiem ir izpratne par veselīgu dzīvesveidu, emocionālo labbūtību un drošību digitālajā vidē.

	Kvalitatīvais rezultāts: 


Izglītojamajiem 
· Izglītojamie izprot Latvijas valsts vērtības, demokrātijas principus un pilsoņa tiesības un pienākumus. 
· Izglītojamie izjūt piederību savai izglītības iestādei, novadam un Latvijai. 
· Izglītojamie aktīvi iesaistās izglītības iestādes, vietējās kopienas un sabiedriskajās aktivitātēs. 
· Izglītojamie demonstrē cieņpilnu attieksmi pret valsts simboliem, kultūras mantojumu un tradīcijām. 
· Izglītojamie attīsta atbildību, iniciatīvu un līdzdalības prasmes. 




Pedagogiem
· Pedagogi mācību un audzināšanas procesā veicina pilsonisko apziņu, patriotismu un līdzdalību. 
· Klašu audzinātāji un grupu skolotāji  organizē aktivitātes, kas sekmē izglītojamo iesaisti izglītības iestādes sabiedriskajā dzīvē. 
· Izglītības iestādē tiek uzturētas un pilnveidotas patriotiskās audzināšanas tradīcijas. 
· Skola sadarbojas ar vietējo kopienu, valsts un nevalstiskajām organizācijām pilsoniskās līdzdalības veicināšanai. 
Kvantitatīvais rezultāts: 
· 100% izglītojamo piedalās valsts svētku, piemiņas dienu un patriotiskās audzināšanas pasākumos. 
· Pieaug izglītojamo iesaiste brīvprātīgajā darbā un sabiedriskajās aktivitātēs. 
· Katrā klašu grupā mācību gada laikā tiek īstenota vismaz viena pilsoniskās līdzdalības vai sabiedriskā iniciatīva. 




Kvalitātes joma - ATBILSTĪBA MĒRĶIEM
	Prioritāte
	Kvalitatīvais rādītājs
	Kvantitatīvais rādītājs
	2026.
	2027.
	2028.

	Vienota izpratne par izglītības iestādes mērķiem un vērtībām, 
veicinot sadarbību starp izglītojamajiem, pedagogiem un vecākiem. 
	Visas mērķgrupas vienādi izprot izglītības iestādes prioritātes, mērķus un savu lomu to sasniegšanā, tādējādi veicinot mērķtiecīgu, saskaņotu un uz kopīgu rezultātu vērstu darbību.

	100% pedagogu pārzina skolas attīstības prioritātes.

	
	
	

	
	
	Vismaz 80% vecāku aptaujās apliecina izpratni par skolas attīstības virzieniem.
	
	
	

	
	Pedagogi un darbinieki savu darbību plāno atbilstoši skolas prioritātēm, nodrošinot vienotu un mērķtiecīgu izglītības iestādes darbību, izvirzīto mērķu sasniegšanā.
	100% pedagogu, plānojot savus mērķus katra mācību gada sākumā, balstās uz izglītības iestādes darba prioritātēm.
	
	
	

	
	
	100% pedagogu iekļauj sava darba pašvērtējumā izglītības iestādes gada prioritātes.
	
	
	

	
	Veidot vienotu izglītības iestādes kopienu, kurā pedagogi, izglītojamie, darbinieki un vecāki aktīvi līdzdarbojas kopīgu mērķu sasniegšanā, stiprinot sadarbību, piederības sajūtu un iesaisti.
	Vecāku apmierinātība par sadarbību pārsniedz 80%.
	
	
	

	Regulāra un sistemātiska informācijas apkopošana un analīze par izglītības kvalitāti.
	Vadības komanda un pedagogi regulāri analizē mācību sasniegumus, apmeklējumu, iesaisti un citus kvalitātes rādītājus, savlaicīgi identificējot izglītojamo vajadzības, mācību procesa pilnveides iespējas un riskus.
	Vismaz divas reizes gadā tiek veikta mācību sasniegumu analīze.

	
	
	

	
	Pieņemtie lēmumi ir pamatoti ar datiem.
	Vadības grupas sanāksmēs tiek izmantoti dati darba plānošanai.

	
	
	

	
	
	Sagatavoti ikgadēji pašvērtējuma ziņojumi.
	
	
	

	Mērķtiecīgs audzināšanas darbs izglītojamo personības izaugsmei un vērtību izglītībai
	Audzināšanas darbs tiek plānots un īstenots atbilstoši izglītības iestādes prioritātēm un audzināšanas darba programmai, nodrošinot vienotu, pēctecīgu un mērķtiecīgu izglītojamo personības attīstību, stiprinot viņu vērtības, sociāli emocionālās prasmes, atbildību, piederības sajūtu un pilsonisko līdzdalību.
	Visās klasēs un grupās tiek īstenotas plānotās audzināšanas aktivitātes.

	
	
	

	
	Stiprināt sadarbību ar vecākiem audzināšanas jautājumos, nodrošinot vienotu pieeju izglītojamā audzināšanā un attīstībā, veicinot savstarpēju uzticēšanos un savlaicīgi risinātas izglītojamo vajadzības.
	100% klašu audzinātāji un grupu skolotāji veic individuālās sarunas ar vecākiem.
	
	
	

	
	Izglītojamie demonstrē atbildīgu attieksmi pret mācībām, sevi, citiem un apkārtējo vidi.
	Mācību rezultātu dinamika ir atbilstoša izglītības iestādes izvirzītajiem ikgadējiem mācību kvalitātes mērķiem.
	
	
	

	
	Samazinās uzvedības pārkāpumu skaits un uzlabojas emocionālā labbūtība izglītības iestādē.
	Izglītojamo aptauju rezultātos par 10 % pieaudzis to izglītojamo īpatsvars, kuri norāda, ka izglītības iestādē jūtas droši un piederīgi; vienlaikus samazinājies disciplināro pārkāpumu un konfliktu skaits.

	
	
	



Kvalitātes joma - KVALITATĪVAS MĀCĪBAS
	Prioritāte
	Kvalitatīvais rādītājs
	Kvantitatīvais rādītājs
	2026.
	2027.
	2028.

	Mācību procesa diferenciācija, individualizācija un personalizācija un pašvadītas mācīšanās prasmju veicināšana.
	Diferencēta pieeja mācību procesā, pielāgojot uzdevumus, sniedzot atbalstu katram izglītojamajam, atbilstoši viņa spējām, vajadzībām, interesēm, veicinot sekmīgu izglītības ieguvi un personīgo izaugsmi.   
	100% skolotāju vērotajās stundās notiek mācību darba diferenciācija un individualizācija.
	
	
	

	
	
	100% skolotāju dalās pieredzē par mācību procesa diferenciāciju un individualizāciju savās stundās.
	
	
	

	
	Izglītojamais apzinās mācību saturu, tā nozīmi, saņem atgriezenisko saiti, kas veicina viņa izaugsmi un mācīšanās prasmes.
	100% vērotajās stundās skolotāji sniedz skolēniem jēgpilnu un izmantojamu atgriezenisko saiti.
	
	
	

	
	
	Skolotāji izprot formatīvās vērtēšanas būtību un nozīmi, to jēgpilni pielieto 100% vērotajās stundās.
	
	
	

	
	Izglītojamie attīsta pašvadītas mācīšanās prasmes, mērķtiecīgi plānojot un izvērtējot savu mācīšanos un uzņemoties atbildību par sasniegtajiem rezultātiem, tādējādi veicinot patstāvību, motivāciju un mācību sasniegumu izaugsmi.
	80% izglītojamo pielieto pašvadītas mācīšanās prasmju elementus mācību procesā.

	
	
	

	
	
	60% vērotajās stundās un nodarbībās skolotāji māca izglītojamajiem pašvadītas mācīšanās prasmes.
	
	
	

	
	Iestādē ir vienota izpratne par izglītojamo spēju un talantu attīstību, atbalstu. 
Iestādē ir vienota pieeja izglītojamo spēju un talantu savlaicīgai identificēšanai un attīstīšanai, nodrošinot mērķtiecīgu atbalstu katra izglītojamā individuālā potenciāla izaugsmei.
	10% izglītojamo sekmīgi piedalās olimpiādēs, konkursos, skatēs, pētnieciskajā darbā. 
	
	
	

	
	
	100% izglītojamajiem tiek nodrošināta interešu izglītība
	
	
	

	Nacionālās piederības stiprināšana - latviešu valoda, kultūras mantojums.
	Latviskā kulturvēsturiskā mantojuma aktualizēšana,  tautasdziesmu, tautas rotaļu, folkloras tradīciju  izkopšana, nodošana  nākamajām paaudzēm, stiprinot izglītojamo nacionālo identitāti, piederības sajūtu, kā arī kultūras vērtību pārmantojamību.
	100% izglītojamie piedalās  un izprot latviskajās tradīcijās svinamos svētkus, dabas ritumu tā nozīmi cilvēka dzīvē.
	
	
	

	
	
	100% izglītojamajiem nodrošināt kritiskās domāšanas, caurviju un sadarbības prasmes mācību un audzināšanas procesā. 
	
	
	

	Pedagogu profesionālās kapacitātes stiprināšana, vienota izpratne par kompetenču pieeju, saskaņota mācību satura plānošana un īstenošana izglītības iestādē.
	Tiek īstenota pedagogu sadarbība, lai dalītos pieredzē un izmantotu efektīvas diferenciācijas, individualizācijas un personalizācijas metodes, nodrošinot atbilstošu atbalstu katra izglītojamā vajadzībām un izaugsmei.
	100% pedagogu aktīvi iesaistās savstarpējo stundu vērojumos
	
	
	

	
	
	100% pedagogu dalās pieredzē par diferenciācijas, individualizācijas un personalizācijas realizēšanu savos mācību priekšmetos.
	
	
	

	
	Pedagogi sistemātiski sadarbojas mācību satura un caurviju prasmju plānošanā un reflektē par mācību procesa īstenošanu, lai nodrošinātu pēctecīgu, saskaņotu un kvalitatīvu mācību procesu.
	100% pedagogu apmeklē profesionālās pilnveides pasākumus par kompetenču pieejā balstītām mācību metodēm.
	
	
	

	
	Pedagogu profesionālās mācīšanās grupas un regulāra kopīga plānošana, veicinot pieredzes apmaiņu, savstarpēju mācīšanos un vienotas pedagoģiskās pieejas īstenošanu, tādējādi pilnveidojot mācību procesa kvalitāti.
	100% pedagogu iesaistās un aktīvi darbojas mācīšanās grupās.
	
	
	

	
	Pedagogi mācību procesā pielieto projektu darbu un problēmbalstītu mācīšanos, veicinot izglītojamo aktīvu iesaisti, kritisko domāšanu, problēmrisināšanas un sadarbības prasmes.
	Vismaz 80% izglītojamo atzīst, ka mācību process ir kļuvis interesantāks, radošāks, saistās ar viņu pieredzi.
	
	
	

	
	Iestādē tiek īstenota pedagogu profesionālā pilnveide un metodiskais atbalsts, sekmējot pedagogu profesionālo izaugsmi un mācību procesa kvalitātes paaugstināšanu.
	100% jauno pedagogu tiek sniegts metodiskais atbalsts, nodrošināts mentors.
	
	
	

	
	
	100% apzinātas vajadzības un nodrošināti 36h tālākizglītības profesionālās kompetences pilnveides kursi pedagogiem.
	
	
	

	
	
	Nodrošināta pedagoģiskā prakse studentiem.
	
	
	

	
	Pilnveidotas pedagogu digitālās kompetences, jēgpilni integrējot tehnoloģijas mācību procesā, veicinot mūsdienīgu, efektīvu un izglītojamo vajadzībām atbilstošu mācīšanos.
	100% pedagogu mērķtiecīgi izmanto digitālos risinājumus mācību un audzināšanas procesā. 
	
	
	

	
	
	100% pedagogu regulāri papildina savas digitālās prasmes, atbilstoši mācību procesa nodrošināšanai un IT progresam.
	
	
	

	Izglītības iestādes un vecāku sadarbība izglītojamo mācību sasniegumu uzlabošanai, nodrošinot regulāru informācijas apmaiņu, vecāku iesaisti mācību procesā un kopīgu atbildību par mācību sasniegumu progresu.
	Nodrošināta sistemātiska un mērķtiecīga komunikācija starp izglītības iestādi un vecākiem par mācību progresu un sasniedzamajiem rezultātiem un atbalsta pasākumu plānošanā, veicinot vienotu izpratni un līdzatbildību izglītojamā izaugsmē.
	Tiek veiktas trīspusējās sarunas vismaz vienu reizi mācību gadā par izglītojamā progresu mācībās (audzinātājs, vecāks, bērns).
	
	
	

	
	
	100% izglītojamo (ar atbalsta pasākumiem) vecākiem vismaz divas reizes mācību gadā tiek noorganizētas tikšanās skolā ar skolas atbalsta personālu (logopēds, psihologs, speciālais pedagogs, sociālais pedagogs).
	
	
	

	
	 Veicināta izpratne vecākiem par efektīviem bērna mācīšanās atbalsta veidiem mājās, veicinot saskaņotu ģimenes un izglītības iestādes iesaisti izglītojamā izaugsmē (tikšanās ar atbalsta personālu vecāku sapulcēs, vecāku dienas).
	80% vecāku apmeklē izglītojošus pasākumus skolā.
	
	
	

	Attīstīt vienotu pieeju mācību sasniegumu vērtēšanai un atgriezeniskās saites sniegšanai.
	Izglītības iestādē ir  vienota pieeja mācību sasniegumu vērtēšanai un atgriezeniskās saites sniegšanai, nodrošinot izglītojamajiem skaidru izpratni par sasniegto un turpmākajiem soļiem izaugsmei.
	100% pedagogu ievēro skolas vērtēšanas kārtību.

	
	
	

	
	
	100% izglītojamo izprot skolas vērtēšanas kārtību.
	
	
	

	
	
	100% vecāku izprot skolas vērtēšanas kārtību.
	
	
	

	Kvalitatīvs atbalsts izglītojamajiem ar dažādām vajadzībām
	Iestādē nodrošināts atbilstošs atbalsta personāls, savlaicīgi identificējot vajadzības, mērķtiecīga atbalsta sniegšanai izglītojamo mācīšanās un attīstības procesā.
	100% izglītojamajiem ar speciālajām vajadzībām tiek nodrošināta individuālo plānu izstrāde un nepieciešamais atbalsts.

	
	
	


Kvalitātes joma - IEKĻAUJOŠA VIDE
	Prioritāte
	Kvalitatīvais rādītājs
	Kvantitatīvais rādītājs
	2026.
	2027.
	2028.

	Kvalitatīva, daudzveidīga mācību procesa nodrošināšana veidojot iekļaujošu un drošu psiholoģisko vidi iestādē
	Iestādē izveidota iekļaujoša un atbalstoša mācību vide, kurā tiek respektētas katra izglītojamā individuālās vajadzības, veicinot piederības sajūtu, līdzdalību un personīgo izaugsmi.
	100% skolēnu apgalvo, ka skolā jūtas droši un novērtēti.
	
	
	

	
	
	90% vecāku apgalvo, ka izglītojamais pirmsskolā un sākumskolas posmā jūtas droši un novērtēti.
	
	
	

	
	Vecāki mērķtiecīgi iesaistīti izglītojamā individuālās izaugsmes plānošanā un izvērtēšanā, stiprinot sadarbību un atbalstu izglītojamā pašvadītas mācīšanās prasmju un atbildības par savu mācību procesu attīstīšanai.
	80% vecāku sadarbojas ar izglītības iestādi un apmeklē organizētos izglītojošos pasākumus (individuālās sarunas, klašu/ grupu vecāku sapulces, skolas kopsapulces, vecāku dienas).
	
	
	

	
	Skolā sistemātiski tiek īstenota KiVa antibulinga programma, savlaicīgi novēršot bulinga riskus un veidojot drošu, cieņpilnu un atbalstošu skolas vidi.
	100% klašu audzinātāju ir realizējuši KiVa antibulinga programmu audzināšanas stundās.
	
	
	

	
	
	100% skolēnu ir piedalījušies vismaz divās KiVa antibulinga aktivitātēs mācību gada laikā.
	
	
	

	
	Pirmsskolā sistemātiski tiek īstenota 11 soļu drošības programma “Džimba”, veicinot izglītojamo izpratni par personisko drošību, sava ķermeņa un personisko robežu apzināšanos un aizsargāšanu. 
	100% izglītojamo  5-6 gadu vecumā apgūst 11 soļu drošības programmu “Džimba”.
	
	
	

	
	Tiek īstenota multimodālā agrīnās intervences programma STOP 4-7, veicinot izglītojamo sociāli emocionālo prasmju attīstību un mazinot uzvedības grūtības.
	100% 4-7 gadus veciem izglītojamajiem ir iespēja piedalīties multimodālās agrīnās intervences programmā STOP 4-7.
	
	
	

	Nodrošināt ilgtspējīgu, pieejamu, iekļaujošu un vajadzībām atbilstošu izglītības infrastruktūru.
	Uzlabota skolas fiziskā mācību vide ar drošu, daudzfunkcionālu infrastruktūru, nodrošinot daudzveidīgas mācīšanās, attīstības un līdzdalības iespējas visiem izglītojamajiem.
	Izveidota āra klase.
	
	
	

	
	
	70% kabineti nodrošināti ar interaktīvajiem ekrāniem un datortehniku.
	
	
	

	
	
	Nodrošināts mācību aprīkojums dabaszinību priekšmetiem.
	
	
	

	
	
	Skolas mācību vides uzlabošana, pilnveide, projekta  Nr.  4.2.1.5/2/25/I/013 "Kvalitatīva mācību satura nodrošināšana Gulbenes novada izglītības iestādēs" ietvaros.
	
	
	








Kvalitātes joma - LABA PĀRVALDĪBA
	Prioritāte
	Kvalitatīvais rādītājs
	Kvantitatīvais rādītājs
	2026.
	2027.
	2028.

	Nodrošināt izglītības iestādes stratēģisko, ikgadējo un ikdienas darba plānu īstenošanu. 
	Vienota izpratne par izglītības mērķiem un trīs gados sasniedzamajiem rezultātiem, nodrošinot saskaņotu un mērķtiecīgu izglītības iestādes attīstību.
	100% pedagogu ir piedalījušies plāna izstrādē un apspriešanā.
	
	
	

	
	
	100% pedagogu iesniedz sava pedagoģiskā darba pašvērtējumu, ievērojot mācību gada izvirzītos uzdevumus.
	
	
	

	
	Tiek izstrādāts izglītības iestādes attīstības plāns, apspriests un rediģēts pedagoģiskās padomes
sēdēs, veicinot kopīgu atbildību par izglītības iestādes attīstības mērķu sasniegšanu.
	Visas galvenās mērķgrupas iesaistītas plānošanas procesā, kas balstīts izglītības iestādes darbības izvērtējuma rezultātos. 
	
	
	

	Attīstīt mācīšanās organizācijas kultūru izglītības iestādē. 
	Ieviesta sistēma pedagoga darba kvalitātes izvērtēšanai un uzlabošanai, veicinot profesionālo izaugsmi un mācību procesa kvalitātes pilnveidi.
	100% pedagogu piedalījušies individuālajās pārrunās par sava pedagoģiskā darba izvērtējumu, saņemot atgriezenisko saiti turpmākam darbam. 
	
	
	

	
	Stiprināt metodisko apvienību darbu skolā, veicinot pedagogu sadarbību, pieredzes apmaiņu un vienotu pieeju mācību procesa kvalitātes pilnveidei.
	100% pedagogu iesaistās attiecīgās metodiskās apvienības darbā. 
	
	
	

	
	
	100% pedagogu iesaistās darba grupās, veic mācību plānu saskaņošanu un realizē starpdisciplināros projektus. 
	
	
	

	Sadarbība ar citām izglītības iestādēm, dibinātāju un citām institūcijām. 
	Izglītības iestādes labās prakses piemēri un pedagogu profesionālā pieredze mērķtiecīgi popularizēta novada un valsts līmenī, veicinot savstarpēju pieredzes apmaiņu, stiprinot izglītības iestādes atpazīstamību un ieguldījumu izglītības kvalitātes pilnveidē.
	5% pedagogu reizi gadā piedalās labās prakses popularizēšanā. 
	
	
	

	
	Mērķtiecīga starpinstitucionālās sadarbības īstenošana, savlaicīgi identificējot un mazinot priekšlaicīgas mācību pārtraukšanas (PMP)  riskus un nodrošinot izglītojamajiem nepieciešamo atbalstu.
	100% sniegta informācija attiecīgajiem dienestiem par  nepieciešamo atbalstu PMP riska grupas izglītojamajiem. 
	
	
	




Rankas pamatskolas direktore                           		  						A.Loseva   


SASKAŅOTS:

Gulbenes novada Izglītības pārvaldes vadītāja 								D.Kablukova

Gulbenes novada pašvaldības domes priekšsēdētājs								N.Mazūrs

